Un bărbat care înota într-un lac din Australia a fost mușcat de cap de un crocodil. Cum a reușit să scape din fălcile reptilei.
În nordul Australiei, un bărbat a scăpat ca prin minune din fălcile unui crocodil. Reptila îl mușcase de cap, dar bărbatul a reușit să desprindă cu mâinile goale fălcile crocodilului. El a fost transportat la spital cu "răni ușoare".
Un bărbat în vârstă de 44 de ani a fost la un pas de moarte. Acesta a supraviețuit atacului unui crocodil, în nordul Australiei, după ce a reușit să desprindă cu mâinile goale fălcile reptilei care îl mușcase de cap, potrivt CNN.Bărbatul înota în lacul Placid din Queensland, iar la un moment dat a fost atacat de un crocodil de apă sărată. Acesta le-a spus medicilor că reptila avea între 1,5 și 2 metri lungime.După ce a fost atacat, bărbatul a fost transportat de urgență la spital, dar cu "răni ușoare", fapt ce i-a surprins pe midici după ce au auzit ce i s-a întâmplat australianului.Bărbatul era "foarte, foarte calm" după atacUnul dintre medici a declarat că bărbatul era "foarte, foarte calm", după ce a fost mușcat de crocodil. "Ne-a spus că un crocodil l-a mușcat de cap și că, încercând să se elibereze, și-a băgat mâinile în gura reptilei pentru a-i desface fălcile. În timp ce încerca să-și scoată mâinile, fălcile crocodilului i s-au închis peste degete", a declarat Paul Sweeney, medicul de pe ambulanță.Același medic le-a transmis reporterilor că bărbatul înotase în lac de trei ori pe săptămână în ultimii opt ani și crede că acesta s-ar putea aventura din nou în apele lacului. "Lacul Placid și regiunea Cairns sunt zone cunoscute pentru faptul că găzduiesc crocodili", au anunțat autoritățile.